陽光路上

《陽光路上》係香港歌手黎瑞恩主唱嘅一首粵語流行歌，1994年推出，收錄喺同名大碟同埋同名細碟。首歌改編自日本歌手松田聖子嘅《大切なあなた》，由松田聖子同小倉良作曲，向雪懷填詞。呢首歌係粵語樂壇入面其中一首經典嘅勵志歌。

翻唱版本
2018年，鞋履品牌ECCO用《陽光路上》做廣告歌，並將首歌重新編曲得較為輕快活潑，由Robynn & Kendy主唱。
2022年，恒生銀行亦用《陽光路上》做廣告歌宣傳私人貸款，由佢哋嘅虛擬代言人「虛擬KOL Hazel」主唱，編曲風格被指同Robynn & Kendy主唱嘅版本相似。

粵語歌
1994年歌